

Κθ35οη: 8ί9Β 
(βΓηϋθάϋθϋ) 

1_οο3ΐϊοη: ΑΙίιβηΙ ΕϋιηϊΚο 
Τγρο9Γ3(ίο < 


4691 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 348 

14 Φεβρουάριου 2014 


ΑΠΟΦΑΣΕΙ Σ 

Αριθμ. ΕΠΠ/ΓΕΝ/οικ. 12285 

Τροποποίηση της Κοινής Υπουργικής Απόφασης 42279/ 
24/1938 (ΦΕΚ Β' 267) «Περί ορισμού χώρων εξ ών 
απαγορεύεται η εξόρυξη και λήψις άμμου,... κλπ και 
των όρων υφ’ ούς θα ενεργείται η αμμοληψία κλπ. 
εξ επιτρεπόμενων θέσεων». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ - 

ΕΣΩΤΕΡΙΚΩΝ - ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - 
ΥΓΕΙΑΣ - ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 

ΚΑΙ ΠΡΟΝΟΙΑΣ - ΥΠΟΔΟΜΩΝ, ΜΕΤΑΦΟΡΩΝ ΚΑΙ 
ΔΙΚΤΥΩΝ - ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ 
ΚΛΙΜΑΤΙΚΗΣ ΑΛΛΑΓΗΣ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ - ΤΟΥΡΙΣΜΟΥ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Το άρθρο 1 του Π.Δ. 85/2012 «Ίδρυση και μετονομασία 
Υπουργείων, μεταφορά και κατάργηση υπηρεσιών» (ΦΕΚ 
141Α'/21-06-2012) όπως τροποποιήθηκε και ισχύει με το 
άρθρο 1 του Π.Δ. 118/2013 (ΦΕΚ 152Α725-6-2013). 

2. Το Π.Δ. 119/2013 (ΦΕΚ 153Α725-06-2013). «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

3. Το Π.Δ. 69/88 (ΦΕΚ 28Α716-2-1988) «περί Οργα¬ 
νισμού της Κεντρικής Υπηρεσίας της Γ.Γ.Δ.Ε. του 
τ. Υ.ΠΕ.ΧΩ.Δ.Ε.», των τροποποιητικών -συμπληρωματι¬ 
κών αυτού Π.Δ. 91/91 (ΦΕΚ 42Α718-03-1991), 293/91 (ΦΕΚ 
103Α703-07-1991), 167/92 (ΦΕΚ 78Α'/18-05-1992), 166/96 
(ΦΕΚ 125Α717-06-1996). 

4. Το Π.Δ. 35/2008 (ΦΕΚ 60Α77-4-2008) περί Τροπο¬ 
ποίησης του Προεδρικού Διατάγματος 166/1996 (ΦΕΚ 
125Α796) «Σύσταση Γενικής Γραμματείας Συγχρημα- 
τοδοτούμενων Δημοσίων Έργων στο ΥΠΕΧΩΔΕ καθο¬ 
ρισμός των αρμοδιοτήτων της και τροποποίηση και 
συμπλήρωση των Π.Δ. 69/1988 και 91/1991», όπως ισχύ¬ 
ει μετά τη δημοσίευση του Π.Δ. 117/2012 (ΦΕΚ 202 Α7 
19-10-2012) «Σύσταση, συγχώνευση και μετονομασία Γε¬ 
νικών Γραμματειών του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων», 
σύμφωνα με το άρθρο 3 του οποίου η Γ ενική Γ ραμμα- 
τεία Συγχρηματοδοτούμενων Δημοσίων Έργων συγ¬ 
χωνεύεται στην Γενική Γραμματεία ΔημοσίωνΈργων. 


5. Το Π.Δ. 4/2008 (ΦΕΚ 13Α72008) με το οποίο συ- 
στήθηκε στο τ. ΥΠΕΧΩΔΕ και στη Γενική Γραμματεία 
Συγχρηματοδοτούμενων ΔημοσίωνΈργων, η ΕΥΔΕ Με¬ 
λετών Κατασκευών Έργων Παραχώρησης Πελοποννή- 
σου (ΕΥΔΕ/Μ-Κ ΕΠΠ) με τη τροποποίηση που επέφερε 
στις ανωτέρω διατάξεις το Π.Δ. 1/2009 (ΦΕΚ 1Α72009). 

6. Το άρθρο 2 του Α.Ν. 1219 της 23 Απριλίου/16 Μαΐου 
1938 «Περί καταργήσεως του δικαιώματος αμμοληψίας 
και αντικαταστάσεως αυτού δια προσθέτου τέλους επί 
των αδειών ανεγέρσεως οικοδομών» (ΦΕΚ 191Α71938). 

7. Την Υ.Α. 42279/24/1938 (ΦΕΚ 267Β71938) «Περί ορι¬ 
σμού χώρων εξ' ών απαγορεύεται η εξόρυξη και λήψις 
άμμου,... κλπ και των όρων υφ’ ούς θα ενεργείται η αμ¬ 
μοληψία κλπ. εξ επιτρεπομένων θέσεων» των Υπουργών 
Οικονομικών, Συγκοινωνίας, Κρατικής Υγιεινής, Τύπου 
και Τουρισμού και Διοικητού της Πρωτευούσης. 

8. Τον Ν. 1428/1984 (ΦΕΚ 43Α71984) «Εκμετάλλευση 
Λατομείων αδρανών και άλλες διατάξεις», όπως τρο¬ 
ποποιήθηκε και συμπληρώθηκε με τον Ν. 2115/1993 (ΦΕΚ 
15Α71993) «Τροποποίηση, Αντικατάσταση και συμπλήρω¬ 
ση διατάξεων του Ν. 1428/1984». 

9. Τη παράγραφο 2 του άρθρου 9 του Ν. 2947/2001 
(ΦΕΚ 228Α72001). 

10. Το Ν. 3028/2002 (ΦΕΚ 153Α72002) «Για την προ¬ 
στασία των Αρχαιοτήτων και εν γένει της πολιτιστικής 
Κληρονομιάς». 

Και επειδή: 

1. Τα Έργα Εθνικής Σημασίας είναι έργα μεγάλης 
σπουδαιότητας για την Εθνική Οικονομία συμβάλλοντας 
σημαντικά στην ανάπτυξη της χώρας. 

2. Τα υπόψη έργα απαιτούν για την κατασκευή τους 
σημαντικές ποσότητες αδρανών, για την απόληψη των 
οποίων απαιτείται η εκπόνηση σχετικών μελετών περι¬ 
βαλλοντικών επιπτώσεων. 

3. Οι διατάξεις του Άρθρου 1 της Υ.Α 42279/24/1938 
(ΦΕΚ 267Β/1938) δεν ανταποκρίνονται στις ανάγκες των 
έργων Εθνικής Σημασίας με αποτέλεσμα να δυσχεραί- 
νεται και επιβραδύνεται η εκτέλεσή τους. 

4. Από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

1. Μετά το άρθρο 1 της Υ.Α. 42279/24/1938 (ΦΕΚ 267Β7 
1938) προστίθεται άρθρο ΙΑ το οποίο έχει ως εξής: 

Αρθρο ΙΑ 

1. Κατ’ εξαίρεση για την χωροθέτηση χώρων αμμο- 
χαλικοληψίας σε κοίτες ποταμών, χειμάρρων και υδα- 

τορρεμάτων οι οποίοι απαιτούνται για την κάλυψη των 
αναγκών σε δάνεια υλικά και μόνο για την κατασκευή 
έργων που έχουν χαρακτηρισθεί ως Εθνικής Σημασίας 
σύμφωνα με τις διατάξεις του άρθρου 8 του Ν. 1428/1984, 
όπως αυτό έχει τροποποιηθεί με την παράγραφο 2 του 
άρθρου 9 του Ν. 2947/2001, ορίζονται οι ακόλουθες ελά¬ 
χιστες αποστάσεις: 

α. Διακόσια πενήντα μέτρα (250μ) από βιομηχανικά 
κτίσματα και εγκαταστάσεις, τουριστικές εγκαταστά¬ 
σεις, σχέδιο πόλης ή συνεκτικό οικιστικό ιστό νομίμως 
υφισταμένων κατοικιών, πλατείες, νεκροταφεία και λοι¬ 
πούς κοινόχρηστους χώρους. 

β. Πενήντα μέτρα (50μ) από εθνικούς, επαρχιακούς και 
δημοτικούς δρόμους. Το ανωτέρω εδάφιο δεν τυγχάνει 
εφαρμογής για δρόμους που έχουν ανοιχτεί για την 
εξυπηρέτηση του έργου και δεν έχουν καμιά αστική ή 
κοινοτική προσπέλαση. 

γ. Είκοσι μέτρα (20μ) από θέσεις στύλων και εκατό 
μέτρα (ΙΟΟμ) από θέσεις πυλώνων γραμμών μεταφοράς 
ηλεκτρικής ενέργειας και θέσεις πυλώνων ανεμογεν- 
νητριών. 

δ. Πενήντα μέτρα (50μ) από υπόγειες (εντός του εδά¬ 
φους) γραμμές μεταφοράς ηλεκτρικής ενέργειας και 
τηλεπικοινωνιών ή κεραίες. Το ανωτέρω εδάφιο δεν 
τυγχάνει εφαρμογής για τις γραμμές μεταφοράς που 
εξυπηρετούν τη λειτουργία του έργου, με την προϋπό¬ 
θεση ότι δεν επηρεάζεται η ασφάλεια και η λειτουργία 
των εξωτερικών δικτύων. 

ε. Εκατό μέτρα (100 μ.) από θέσεις υφιστάμενων ή εκτε- 
λούμενων/κατασκευαζόμενων τεχνικών έργων (γέφυρες, 
προβλήτες, επιχώματα, πρόβολοι, αρδευτικά φράγματα, 
κρηπιδώματα, αποστραγγιστικές ή αρδευτικές τάφροι). 
Εξαιρείται η απομάκρυνση, καθαρισμός των υλικών της 
κοίτης/βυθού για τις ανάγκες κατασκευής του έργου π.χ. 
γέφυρες, οχετοί, φράγμα κ.λπ. στα πλαίσια εφαρμογής 
της αντίστοιχης (υδραυλικής) μελέτης. 

στ. Διακόσια πενήντα (250μ) από τη γραμμή παραλίας. 

2. Η εξόρυξη και λήψη άμμου, αμμοχώματος, λίθων, 
χαλίκων, αμμοκροκκάλης, κ.λπ. που απαιτούνται για την 
κατασκευή έργων Εθνικής Σημασίας απαγορεύεται σε: 

α. Κηρυγμένους Αρχαιολογικούς χώρους και στις Ζώ¬ 
νες Προστασίας τους. 

β. Οικότοπους Προτεραιότητας εντός προστατευόμε- 
νων περιοχών που έχουν ενταχθεί στο Δίκτυο ΝΑΤΙΙΒΑ 
2000 . 

γ. Στον θαλάσσιο βυθό χωρίς προηγούμενη άδεια από 
την Εφορεία Εναλίων Αρχαιοτήτων και από την αρμόδια 
λιμενική αρχή. 

δ. Περιοχές στρατιωτικού ενδιαφέροντος και πιθανές 
περιοχές ανάπτυξης Στρατιωτικών Δυνάμεων (των 3 
κλάδων των Ε.Δ.). 

3. Σε κάθε περίπτωση, απαραίτητη προϋπόθεση για 
την λήψη των αιτούμενων αδειών αμμοχαλικοληψίας 
είναι η περιβαλλοντική έγκριση κατά τα προβλεπόμενα 


στο άρθρο 7 του Ν. 4014/2011. Επιπρόσθετα στον φάκελο 
περιβαλλοντικής αδειοδότησης περιλαμβάνονται: 

ί. Βεβαίωση γεωτεχνικού, συνοδευόμενη από σχετική 
τεχνική έκθεση, ότι δεν πρόκειται για διαταραγμένη 
περιοχή (π.χ. ενεργός κατολίσθηση) και ότι η τήρηση 
των ανωτέρω αποστάσεων δεν εγκυμονεί κινδύνους για 
υφιστάμενες εγκαταστάσεις ή τεχνικά έργα. 

ϋ. Μελέτη προσδιορισμού της ετήσιας στερεοπαροχής, 
βάσει της οποίας θα προσδιορίζεται ο επιτρεπόμενος 
όγκος απόληψης δανείων, εκτός των περιπτώσεων που 
αφορούν παλαιές αποθέσεις. 

ιϋ. Ειδική Οικολογική Αξιολόγηση (Ε.Ο.Α.) σε περίπτωση 
περιοχής ενταγμένης στο Δίκτυο ΝΑΤΨΒΑ 2000, σύμ¬ 
φωνα με τον Ν 4014/2011. 

ιν. Βεβαίωση της Στρατιωτικής Υπηρεσίας (Ανώτερος 
Διοικητής Φρουράς), ότι οι υπόψη εργασίες δεν επηρε¬ 
άζουν τις αμυντικές ενέργειες και τα στρατιωτικά έργα 
εντός αυτών. 

ν. Έγκριση των αρμόδιων Κεντρικών και Περιφερεια¬ 
κών Υπηρεσιών του ΥΠΠΟ.Α. 

4. Σε κάθε περίπτωση, με ευθύνη του φορέα εκτέλε¬ 
σης του έργου εθνικής σημασίας, θα λαμβάνονται όλα 
τα απαραίτητα μέτρα για την αποφυγή δημιουργίας 
προβλημάτων στη Δημόσια Υγεία (όπως επιβάρυνση 
της ατμόσφαιρας με αιωρούμενα στερεά, λιμνάζοντα 
ύδατα κ.λπ.). 

2. Κατά τα λοιπά ισχύει η ΚΥΑ 42279/24/1938 (ΦΕΚ 
Β' 267). 

3. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2014 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 

ΕΣΩΤΕΡΙΚΩΝ 

ΙΩΑΝΝΗΣ ΜΙΧΕΛΑΚΗΣ 

ΥΓΕΙΑΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 

ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 


ΕΘΝΙΚΗΣ ΑΜΥΝΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

ΙΩΑΝΝΗΣ ΒΡΟΥΤΣΗΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΙΩΑΝΝΗΣ ΜΑΝΙΑΤΗΣ 

ΤΟΥΡΙΣΜΟΥ 

ΟΛΓΑ ΚΕΦΑΛΟΓΙΑΝΝΗ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












